Groot veranderinge - begin 2022
Ek het amper 'n jaar gelede laas met julle gesels en vertel waar ons is. Alles het verander en niks is soos ons beplan het nie.
Matthew en Makayla het albei hul GED in Oktober 2021 geslaag. Albei het hul leerlinglisensies geslaag. Matthew het sy lisensie gekry en ook sy eie klein motortjie gekoop.
Albei het presies dieselfde dag werk gekry en presies dieselfde dag begin werk in November 2021. Hoe groot is ons God nie!
Matthew het tans net 'n tydelike pos by 'n skool as 'n onderwyser assistent. Hy wag vir 'n opening om 'n ambag te begin as 'n Vibrasie Analiseerder. Nou wonder julle seker wat het van sy ontwerpe geword? Alhoewel dit sy hartklop was, het hy goed gedink om eers iets formeel agter hom te kry. Of hy weer gaan terug keer na sy ontwerpe weet ek werklik nie.
Makayla het 'n administratiewe pos gekry by 'n baie groot motorhandelaar. Sy begin egter baie binnekort met deeltydse studies as 'n 'Chartered Secretary'. Sy gaan deur SACOB studeer. Nou wonder jul wat het van die Au Pair geword? Sy het tot 'n besef gekom dat sy nie werklik met kinders wil werk nie. Sy wil net reis. Sy sal dus spaar en reis soos dit moontlik is.
En ek...wat doen ek nou? Ek skilder steeds. Ek gaan egter my voltydse skilder loopbaan moet skuif na deeltyds. Ek is tussen in geskei wat baie implikasies vir ons familie veroorsaak het. Ek glo en vertrou ek sal eersdaags begin met 'n permanente vaste kantoor pos. My hoop is om eendag weer voltyds te kan terug keer na my skilder loopbaan.
Ek is ongelooflik trots op Matthew en Makayla. Hulle is deur baie die laaste paar jaar. Hul het sterk gestaan en was en is steeds groot steunpilare vir my. Hulle is jong mense met baie mooi harte en ek kon vir niks meer gevra het nie. Hulle is my hartklop.
Die lewe draai nie altyd uit soos ons beplan nie. Hou vas aan jou geloof en God.
Om sinonieme vas te lê het ek 'n paar kaartjies gemaak wat gebruik kan word om snap mee te speel. Verduidelik altyd eers wat nuwe ...